90 साल बाद मिलने का किया वादा, बोलीं- प्लीज दोबारा जन्म मत लेना
Satish Kaushik Daughter Vanshika Letter  वंशिका अपने पिता की बर्थ एनिवर्सरी पर एक लेटर पढ़ रही हैं, जो उन्होंने अपने पिता के दाह संस्कार के समय उनके लिए लिखा था।
दिवंगत एक्टर सतीश कौशिक के परिवार और उनके करीबी दोस्तों ने गुरुवार को मुंबई में उनका 67वां जन्मदिन मनाया। इस कार्यक्रम का आयोजन सतीश कौशिक के सबसे क्लोज फ्रेंड अनुपम खेर और उनकी पत्नी शशि,11 साल की बेटी वंशिका की ओर से किया गया था। इस आयोजन का एक वीडियो अनुपम ने अपने सोशल मीडिया अकाउंट पर शेयर किया है, जिसमें वंशिका अपने पिता की बर्थ एनिवर्सरी पर एक लेटर पढ़ रही हैं, जो उन्होंने अपने पिता के दाह संस्कार के समय उनके लिए लिखा था।
सतीश कौशिक की चिता पर रखी थी ये चिट्टी 
इस वीडियो को शेयर करते हुए अनुपम ने कैप्शन में लिखा, 'मेरे दोस्त सतीश कौशिक की मृत्यु पर सतीश की 11 साल की बेटी वंशिका ने एक चिट्ठी बंद लिफाफे में मुझे दी। ये कहकर कि प्लीज इसे बिना खोले पापा की चिता पर रख देना। जो मैंने किया, पर मैंने उससे चिट्ठी की फोटो लेने के लिए भी कहा। कल जब हमने सतीश का 67वां जन्मदिन मनाया, तो बहुत से लोगों ने सतीश के साथ बिताए हुए पलों को याद किया। लेकिन जो बातें वंशिका ने कही उसे सुनकर हम सभी का दिल टूट गया। ये वही चिट्ठी थी जिसे सुनकर आपका भी दिल टूट जाएगा'।
'काश मैं आपको एक बार गले लगा पाती'
वीडियो में वंशिका फोन में चिट्ठी पढ़ते हुए दिखाई दीं। स्टेज पर उनके साथ अनुपम खेर भी नजर आए। वंशिका कहती हैं, 'हैलो पापा, मुझे पता है कि अब आप नहीं हैं, लेकिन मैं हमेशा आपके साथ रहूंगी। आपके दोस्तों ने मुझे स्ट्रांग रहने को कहा है, लेकिन मैं आपके बिना नहीं रह सकती। मैं आपको बहुत मिस करती हूं।
अगर मुझे पता होता कि ऐसा हो जाएगा, तो मैं आपके साथ समय बिताने के लिए स्कूल भी नहीं जाती। काश मैं आपको एक बार गले लगा पाती। आप अब भी मेरे दिल में हो, जैसा कि हम फिल्मों में देखते हैं, काश कोई चमत्कार होता और आप जीवित होते'।
हम 90 साल बाद दोबारा मिलेंगे
वंशिका ने आगे कहा, मुझे नहीं पता जब मैं अपना होमवर्क नहीं करूंगी तो मुझे मम्मा की डांट से कौन बचाएगा। मेरा स्कूल जाने का भी मन नहीं होता। मुझे नहीं पता कि मेरे दोस्त क्या कहेंगे. मेरे बारे में अगर वे मजाक करेंगे तो क्या होगा। आप प्लीज हर दिन में सपनो में आना। मई चाहती हूं कि आप जहां भी रहे खुश रहे। जहां आपके पास बड़ा सा घर हो, रोल्स-रॉयस, फेरारी और एक लेम्बोर्गिनी हो। और आप बहुत अच्छा खाना खाए। हम फिर से 90 साल बाद दोबारा मिलेंगे। प्लीज दोबारा जन्म मत लेना। मुझे याद रखना और मैं भी याद रखूंगी कि मेरे पास दुनिया के सबसे बेस्ट पापा थे'।
चिट्टी सुनकर इमोशनल हुए लोग 
सतीश कौशिक को उनके दोस्त अनिल कपूर भी श्रद्धांजलि देने के लिए पहुंचे। वंशिका की ये चिट्टी सुनकर वह पर मौजूद सभी लोग इमोशनल हो गए। वीडियो में अनुपम खेर अपने आंसू पोंछते हुए नजर आ रहे हैं। बता दें, सतीश कौशिक का 8 मार्च को गुरुग्राम में दिल का दौरा पड़ने से निधन हो गया। वे 66 साल के थे। उनकी अचानक मौत ने हर किसी को सदमें में डाल दिया था।